เดินเลือกอยู่นานมาก สุดท้ายคุณแม่เลือกอาหารฝรั่งเลยมาจบที่ร้านนี้ ตอนเดินเข้าร้านก็รู้สึกได้เลยว่าน่าจะไม่ผิดหวัง ไม่รู้ว่าอวยมากไปมั้ย แต่เรารู้สึกอย่างนั้นจริงๆนะ ร้านตกแต่งได้ลงตัวมาก มีโต๊ะเก้าอี้ให้เลือกนั่งได้หลายแบบ ในร้านมีโต๊ะบริการไว้ไม่เยอะมาก แต่จำนวนกำลังดี มองแล้วไม่อึดอัดจนรับประทานอาหารไม่สะดวก พนักงานดูแอคทีฟดี  มีลูกค้านั่งอยู่หลายโต๊ะอยู่ก่อน ส่วนใหญ่เป็นครอบครัวที่มาฉลองวันแม่กัน

อาหารวันนี้ เราสั่งตามที่ร้านเขาบอกว่าเป็นเมนูแนะนำทั้งหมดที่ไม่ใช่เบอร์เกอร์ คือ เซ็ทซี่โครงหมูบาร์บีคิว กับ พาสต้าต้มยำครีมซอส น้ำดื่มของคุณแม่ วันนี้ทางร้านบริการน้ำผลไม้ให้ฟรีเป็นแอ๊ปเปิ้ลเขียวปั่นค่ะ ส่วนของเราเป็นโซดามะนาว ซึ่งไม่ได้ถ่ายรูปค่ะ ^^" 

ในส่วนของรสอาหาร เซ็ทซี่โครงหมูbbq เหยยย โอเคเลยอ่ะ เมนูนี้เราเองก็เคยลองสั่งมาหลายร้าน แต่ที่นี่ทำออกมาดีมากกก บางร้านทำแห้งเกินจนสัมผัสของความเป็นซี่โครงหายไป แต่ที่นี่เนื้อหมูยังมีความช่ำและหนึบ เข้ากันกับซอสbbq โรบด้วยพาสลีย์สับ เสิร์ฟลงบนเขียง มีซอสเคียงมาให้3อย่าง มะเขือเทศ-มาสตาร์ท-bbq โคลสโลว์ มันฝรั่งทอดคลุกชีส 

พาสต้าต้มยำครีมซอสส อมกกก คุณคะมันครีมมี่แบบไทยสไตล์มาก ฟังชื่ออาจจะไม่ค่อยเข้ากันเนอะ แต่ขอบอกว่ารสชาติเด็ดจริงๆ รสต้มยำนำ มีความเปรี้ยวสูง แต่กลมกล่อมเข้ากันดีกับซอสครีม มีเนื้อกุ้งสับหยาบๆ โรยด้วยไข่กุ้งสัส้ม ตะไคร้ หอมแดง ใบมะกรูดซอย พอกัดพร้อมกันทั้งคำ มันดีงามมาก ไข่กุ้งทำให้เวลาทานแต่ละคำแล้วมันกรึบๆ ดีงามจนต้องทานต่อไปอีกหลายๆคำ 55555  สามารถเปลี่ยนเส้นพาสต้าได้นะคะ

ที่ให้สี่ดาว เพราะช้อน-ซ้อม-มีด แอบมีความจับยาก อาจเพราะเมนูชูโรงของที่ร้านส่วนใหญ่เป็นเบอร์เกอร์ เลยจำเป็นต้องใช้ อุปกรณ์ที่มีความหนัก และใหญ่ เพื่อความแข็งแรงทนทาน แต่มันไม่ค่อยเหมาะกับลูกค้่าที่สั่งเมนูอื่นสักเท่าไหร่อ่ะคะ ความเห็นนะด้วยความเคารพ